RESPOSTA A LES QÜESTIONS PROPOSADES - Tackk\nRESPOSTA A LES QÜESTIONS PROPOSADES\n- Com s'organitza l'escola unitària del professor Georges López?\nL'escola de Georges és una escola rural, on tots els nens estan en una mateixa aula encara que siguin de cursos diferents. Cal destacar, que al llarg de la pel·lícula es pot observar com l'experimentació és el primer principi del mestre, ja que per a ell és la millor manera d'aprendre, tot i què la interecció entre ells també és important perquè puguin aprendre a veure altre punts de vista i veure els seus propis errors.\n- Quina actitud té amb els alumnes?\nL'actitud que té el mestre amb tots els alumnes és molt positiva i propera, ja que està pendent de tots ells i actua segons les necessitats de cadasqú. A més, fa sentir especial a cada membre de l'aula i això permet que estiguin motivats per aprendre nous continguts.\nMis tardes con Margueritte:\n- Què descobreix Germain amb la lectura?\nGermain sempre havia pensat que podria llegir ni aprendre noves coses ,ja que tot el seu voltant el veia " inútil". Però, en establir una relació amb Margueritte s'anadona que mai es tard per aprendre i a través de la lectura veu les coses des d'un altre punt de vista.\n-Quin és i de qui és el primer llibre que Margueritte llegeix a Germain?\nEl llibre que li llegeix Margueritte a German és el següent: La peste de Camus .\n-Per què quan Giuseppe Montesano la deixa, ella abandona al seu fill Mario?\nMaria Montessori abandona al seu fill, ja que en aquella època una dona no podia tenir un fill sense el seu home. Per tant,va haver de deixar en mans de Montseano el seu fill,tot i què ella s'oposava a aquest fet. Finalment, després d'una gran lluita aconseguirà viure amb ell.\n- Per què es va haver d'exiliar?\nMaria Montessori va haver-se d'exiliar perquè la "Casa del Bambini", la varen anomenar "Escola Maternal" i ella com que no era mare, no podia ser la professora d'aquest centre educatiu. A més, no deixaven que continues amb la seva metodologia (deixar als nens experimentar, ja que aprenen de manera natural i no hem de tallar a els seus impulsos) perquè els nens aprenguin.


El contingut visual juga amb avantatge – Pandora\nEl contingut visual juga amb avantatge\nTotes les empreses necessiten comunicar-se, externament però també de forma interna. Comunicació corporativa, distribució transversal de el coneixement sobre la companyia, processos vinculats a recursos humans (onboarding) i de formació continuada... En totes aquestes àrees la utilització de continguts basats en vídeo juga amb avantatge.\nEls beneficis de l'ús del vídeo superen àmpliament els obstacles que ens podem trobar:\nAgilitzen i faciliten el consum dels continguts.\nMilloren la percepció, el grau de coneixement i fixen els conceptes claus que necessitem transmetre.\nAugmenten la participació i el compromís de l'empleat amb el procés formatiu.\nPermeten mesurar millor l'evolució i el progrés formatius.\nPoden vincular-se a activitats complementàries (gamificació, ampliació de continguts, feedback a temps real ...).\nEs poden consumir en qualsevol dispositiu.\nDesenvolupar un bon pla de continguts, detallant els objectius, els graus d'intensitat i les noves formes d'avaluació existents, ens permet optimitzar els recursos que l'empresa dedica a la comunicació interna. Així mateix, permet ser molt més efectius en la transmissió dels missatges. Hi ha una tipologia de contingut adequada a les nostres necessitats. Un testimonial sobre un cas o tema concret ajuda a identificar-nos amb la persona que genera el missatge; un vídeo en motion graphics ens ajuda a simplificar de forma molt visual conceptes que poden ser complexos per explicar-los de forma conceptual o escrita.\nA hores d'ara, la situació actual ens ha empès a tots a assumir el nou paradigma digital. S'ha transformat la manera com ens comuniquem internament dins de l'empresa. És per això que, en aquest context, els continguts visuals juguen amb avantatge.\nTags: Formació digital, Formació interna


Ramon II de Tortosa - Viquipèdia, l'enciclopèdia lliure\nRamon II de Tortosa\nRamon II de Tortosa (conegut pel nom de Ramon de Montcada) (?, 1188 - Portopí, Mallorca, 1229) va ser Senyor de Tortosa i participà en la Croada contra Al-Mayûrqa, morint a la Batalla de Portopí. Era fill de Ramon I de Montcada i per tant formava part del llinatge dels Montcada. Es casà amb Galbors, que probablement formava part del llinatge dels Vescomtes de Bas.\n1229 (Gregorià) (40/41 anys)\nRamon III de Montcada, Ramona de Montcada, Pere de Montcada\nRamon I de Montcada i de Montcada\nDurant la minoria de Jaume I d'Aragó actuà com a testimoni del testament d'Ermengol VIII d'Urgell, darrer comte del primer llinatge i que morí el 1209. El 1210 fou conseller i fiador del compromís de matrimoni entre la comtessa Aurembiaix d'Urgell i Jaume I d'Aragó. El 1214 a Lleida, el jurà com a rei. Posteriorment esdevingué conseller del rei però a partir del 1222 es posà del costat del seu cosí Guillem II de Montcada, Vescomte de Bearn que s'enfrontà al rei amb motiu d'un diputa amb Nunó Sanç I de Roselló i Cerdanya, oncle del rei. El 1225, arribaren a un acord i posaren fi al litigi.\nIntervingué amb Jaume I d'Aragó en el Setge de Peníscola (1225) i participa en la treva que enfrontava als Montcada amb els Cardona. Posteriorment es posà dels costat de la noblesa aragonesa en la revolta que seguí a la mort de Pedro Ahones. També lluità en les conquestes de Linyola, Balaguer, Agramunt i Ponts. Fou convidat al sopar del còmit Pere Martell a Tarragona per preparar la Croada contra Al-Mayûrqa i participà en la cort general de Barcelona on oferí d'anar-hi vint-i-cinc cavallers i un nombre indeterminat de servents i mariners. Morí a la Batalla de Portopí.\n↑ Arxiu Jaume I: Ramon de Montcada atorga la carta de poblament del castell i terme de Fullola: Sig+num Raymundi de Montecatano. Sig+num uxoris mee, Galbors\nHost de Guillem II de Bearn i Montcada a Mallorca\nCroada contra Al-Mayûrqa\nObtingut de «https://ca.wikipedia.org/w/index.php?title=Ramon_II_de_Tortosa&oldid=24613339»\nDarrera modificació: 24 ago 2020 a les 11:28\nLa pàgina va ser modificada per darrera vegada el 24 ago 2020 a les 11:28.


DESÀNIM? NO, PACIÈNCIA, PERSEVERANÇA I TALENT - Diari de Girona\ncarles ros i arpa 28.10.2019 | 06:00\nDESÀNIM? NO, PACIÈNCIA, PERSEVERANÇA I TALENT Diari de Girona\nLa sentència del Tribunal Suprem sobre el procés condemna a dures penes de presó set alts dirigents polítics catalans i els presidents de l'ANC i l'Òmnium. És una sentència molt criticable jurídicament per la forma com estableix el relat de la violència, i perquè els fets que recull seran difícils de contradir judicialment atès que es tracta d'una sentència en única instància i, per tant, ferma. Una àmplia part de la població catalana, independentista o no, la percep com una sentència molt injusta. Això farà augmentar encara més la desafecció de molts catalans respecte a l'Estat espanyol.\nLa Constitució de 1978 oferia una gran oportunitat que no es va aprofitar. El sistema autonòmic, a diferència del federalisme clàssic, permetia una asimetria per ajustar la descentralització política a les singularitats territorials de l'Estat. Però aviat es va estendre el «café para todos» i es va crear un sistema de 17 comunitats autònomes poc eficient econòmicament, algunes de les quals gasten molt per sobre de la riquesa que generen. Això suposa greus desequilibris en les balances fiscals, en les quals Catalunya sempre en surt perjudicada. És un sistema que atribueix a l'autogovern català la mateixa naturalesa jurídica que el de la resta de territoris, la majoria dels quals mai havia reivindicat l'autogovern, però que ara, en veure's iguals a Catalunya, consideren qualsevol tracte diferenciat a aquesta com un privilegi. L'excepció del sistema són els règims forals navarrès i basc. Aquest últim explica per què a Euskadi avui hi ha una desafecció a l'Estat molt menor que aquí.\nAra corregir això, redistribuir poder polític i finançament és extremadament complicat. Cap territori espanyol està disposat a renunciar al que ja té, i el poder central encara menys. A aquesta dificultat objectiva s'hi suma un creixent sentiment de greuge de molts catalans, que cada cop més perceben l'Estat espanyol com quelcom aliè, fins i tot hostil. És la desafecció creixent de la qual fa 12 anys un president de la Generalitat d'origen cordovès, José Montilla, ja va advertir a Madrid, quan denunciava el maltractament fiscal de l'Estat a Catalunya.\nQuan l'any 1996 el president Pujol va pactar amb Aznar, com ja havia fet abans amb González, confiava encara a poder tenir una relació positiva amb els dos grans partits espanyols, que obrís una via de col·laboració estable de la Generalitat amb el poder central. Però la bona voluntat d'Aznar vers Catalunya només va durar mentre va necessitar els vots convergents per governar. Després van venir l'ambició recentralitzadora d'Aznar, la frivolitat de Zapatero, la temeritat de Rajoy recollint firmes en contra del nou Estatut i després la seva inacció com a governant.\nPer la banda catalana ha faltat paciència i consens per saber administrar políticament el profund malestar que s'anava generant a Catalunya des de l'any 2010. L'independentisme va caure en l'eufòria i va confiar que la seva puixança a les urnes continuaria inexorablement, fes el que fes i com ho fes. Però no fou així, perquè la societat catalana és molt plural i les arrels familiars i culturals castellanes d'una part important de catalans continuen pesant. També hi ha un gruix de gent moderada que no està disposada a emprendre un viatge amb un recorregut molt incert.\nAra, el sentiment d'injustícia provocat per la sentència, la inquietud pels greus desordres públics de la setmana passada i la manca d'esperança d'una solució a curt i mig termini, ens poden fer caure en el desànim o en la resignació. Però Catalunya té molta empenta i molt talent. Ho demostra dia a dia en el món empresarial, científic, tecnològic, artístic o esportiu. Ara és l'hora de posar aquest talent també al servei de la política i del govern del país. Cal que persones que han acreditat capacitat, lideratge i prestigi en els seus respectius àmbits facin el pas a l'alta política.\nEl país ha de ser capaç també d'aprofitar el seu talent jurídic per establir fulls de ruta sòlids i ben marcats. El gironí Pau Bossacoma Busquets, doctor per la Universitat Pompeu Fabra i professor de Dret públic en aquesta universitat, va guanyar l'any 2015 el Premi Josep Maria Vilaseca i Marcet amb l'obra Justícia i legalitat de la secessió. Una teoria de l'autodeterminació nacional des de Catalunya. L'obra aviat serà publicada en anglès per Palgrave Macmillan, una de les editorials de més prestigi mundial en l'àmbit de les ciències socials.\nEn Pau Bossacoma ha analitzat de forma brillant la compatibilitat teòrica i l'encaix pràctic de la secessió del territori d'un Estat membre i la seva integració a la Unió Europea. L'any 2016 va publicar l'obra Secessió i integració a la Unió Europea. Catalunya nou Estat de la Unió?. Aquesta obra no arriba a les cent pàgines i està escrita de forma assequible a qualsevol persona mínimament familiaritzada amb el llenguatge jurídic i polític. La Universitat de Girona també ha publicat recentment el seu treball La sobirania a Europa. Una idea en transformació.\nBossacoma tracta la secessió (aquesta és la paraula en termes jurídics) de Catalunya de l'Estat espanyol amb la seriositat i el rigor científic que es mereix la qüestió. Planteja que no és una fita fàcil ni ràpida d'aconseguir. Però sosté que, en el marc de la Unió Europea, l'Estat espanyol no podrà refusar de manera reiterada, flagrant i per simples raons d'oportunitat política, l'existència d'una voluntat dels catalans clara, realment majoritària i sostinguda en el temps. Quants polítics independentistes han llegit alguna d'aquestes obres d'en Pau Bossacoma?\nCertament no serà gens fàcil que l'Estat espanyol sigui capaç de reformar-se per encaixar la Catalunya actual de forma satisfactòria. Mentrestant la independència apareix com a única alternativa per a molts. Però aquesta només serà possible si realment una gran majoria de catalans la volen de veritat i amb perseverança, ja que el camí serà llarg i difícil, i el preu a pagar serà alt. Això ara ja ho hem après.


Game Acrobàcies en cotxe 3. Juga gratis en línia\nJoc Acrobàcies en cotxe 3 en línia\nAcrobàcies en cotxe 3\nDescripció del joc: Coneix sis vies noves, un nou joc de cotxes i una cursa: senzilla, doble o gratuïta. Després de cada victòria, podeu obtenir un cotxe nou. Després d’escollir una cursa, aneu a la sortida i pegueu el gas i aneu corrent pel corriol sinuós de l’autopista, que de sobte es pot interrompre. Per tant, no reduïu la velocitat al City Car Stunt 3, en cas contrari, el vostre cotxe no saltarà per sobre d’un tram d’una carretera absent. Si escolliu el mode per a dos, la pantalla es divideix en dues meitats verticalment i la vostra meitat és correcta. Serà interessant competir amb un oponent real, en què pot esdevenir el teu amic o amiga. En la modalitat de conducció gratuïta, es pot jugar a futbol o a bitlles.\nConeix sis vies noves, un nou joc de cotxes i una cursa: senzilla, doble o gratuïta. Després de cada victòria, podeu obtenir un cotxe nou.\n© playgame24.com - Joc gratuït Acrobàcies en cotxe 3 () El joc en línia flash joc MedlinePlus Acrobàcies en cotxe 3 de forma gratuïta .. No t'oblidis de votar aquest joc Acrobàcies en cotxe 3 i compartir aquest joc amb els teus millors amics.


Albert Salvadó: “No cal invertir més temps i diners en més estudis, hi ha coneixement aplicat i testat arreu del món per definir actuacions efectives per protegir el delta de l’Ebre” - EbreDigital.cat\nEl delegat del Govern a les Terres de l’Ebre, Albert Salvadó, ha participat aquest dimarts, 17 de maig, en la Comissió d’estudi sobre la Protecció del Delta de l’Ebre al Parlament de Catalunya, on ha presentat les experiències del model holandès de protecció de la línia de costa, adaptable al delta de l’Ebre.\nAlbert Salvadó ha destacat que la gestió ambiental que n’ha fet el govern holandès per la protecció de la seva línia de costa demostra que “no cal invertir més temps i diners en més estudis, hi ha coneixement aplicat i testat arreu del món per definir actuacions efectives per protegir el delta de l’Ebre”.\nEn aquest sentit, el delegat del Govern ha presentant en seu parlamentària similituds i diferències entre la costa dels Països Baixos i la costa del delta de l’Ebre. Entre les similituds evidents, que hi ha grans àrees per baix del nivell del mar; també, que es tracta d’una costa dinàmica, que pateix variacions constants importants i moviments predictibles quan es coneix la dinàmica costanera. Alhora, la coexistència de l’activitat humana, productiva i econòmica amb un gran valor ambiental i, sobretot, que el canvi climàtic i la pujada del nivell del mar obliguen a desenvolupar noves estratègies per evitar que la costa, tal com es coneix, desaparegui.\nAmb tot, també hi ha aspectes que diferencien les dues zones, ja que Holanda té tota la seua costa vulnerable al risc d’inundabilitat, mentre que els riscos del litoral ebrenc no són generalitzables, a curt termini, a tot el litoral català ni de l’Estat espanyol. De fet, el delta de l’Ebre esdevé una de les poques excepcions i, això, a la pràctica, dificulta que la protecció del Delta sigui una qüestió d’Estat, com ho és a Holanda.\nTambé, als Països Baixos, hi ha una primera decisió estratègica que va ser defensar i protegir la línia de costa, que es va prendre fa anys i que emmarca i defineix tots els instruments, les polítiques i les actuacions que des d’aquell moment es duen a terme. Finalment, una de les diferències remarcables, segons afirma el delegat del Govern a les Terres de l’Ebre, és “l’enorme dificultat que hi ha al delta de l’Ebre per col·laborar entre diferents administracions per resoldre problemes que són complexos”.\nDavant d’aquestes experiències, el delegat del Govern ha valorat que “la visita als Països Baixos ens ha permès constatar que es tracta d’actuacions assumibles econòmicament i amb costos de manteniment molt acotats. Actuacions que, a més de protegir, donen un valor afegit i més oportunitats de futur al Delta de l’Ebre”.\nEn aquest sentit, Albert Salvadó ha apel·lat a l’Estat espanyol “a adoptar ja una decisió estratègica per mantenir l’actual morfologia del Delta i a col·laborar estretament Estat, Generalitat, món local i actors del territori per a salvar el delta de l’Ebre”. En aquesta sessió també hi ha participar el director general de Polítiques Ambientals i Medi Natural, Marc Vilahur, i el portaveu de la Taula de Consens del Delta de l’Ebre, Xavier Curto.


Apple presenta l'iPhone 11, l'hereu de l'XR\nLa tecnològica potència la càmera del seu telèfon amb una tercera lent gran angular\nper Redacció VIA Empresa Barcelona. 10 de setembre de 2019 23:25\nApple potencia la camera del seu iPhone 11 Pro amb una tercera lent amb gran angular\nApple ha presentat aquest dimarts en un esdeveniment especial celebrat a Cupertino (Estats Units) la seva nova família de telèfons iPhone 11, amb un model estàndard de gamma mitjana que succeeix a l'iPhone XR i un germà gran que guanya l'apel·latiu de Pro a causa del seu caràcter professional, segons l'empresa, afegint una tercera càmera gran angular.\niPhone 11 Pro és "l'iPhone més potent que hem creat", com ha assegurat el CEO d'Apple Tim Cook durant l'esdeveniment de presentació. Aquest model empra el processador A13 Bionic igual que el seu germà petit iPhone 11, amb noves funcions d'aprenentatge automàtic amb acceleradors de matriu que permeten processar fins a sis vegades més ràpid, arribat al bilió d'operacions per segon.\nAquestes funcions tenen lloc a través d'una unitat neuronal integrada en la unitat gràfica del processador. A13 Bionic aconsegueix un menor consum energètic en iPhone 11 Pro amb l'arquitectura de 7 nanòmetres i disseny amb quatre nuclis i que utilitza solament les cel·les necessàries.\nEl nou terminal de gamma alta d'Apple aconsegueix gràcies al seu processador ser un 30% més eficient i un 20% més ràpid pel que fa a la generació anterior de processador mòbils propis d'Apple, segons dades de la companyia.\nQuant al seu disseny, empra una part posterior d'alumini d'una sola peça, i està disponible en quatre colors: midnight green, space grey, platejat i daurat.\niPhone 11 Pro fa ús d'una pantalla Super Retina XDR fabricada amb OLED de 6,5 polzades en el model Max i de 5,8 en l'estàndard, que manté el notch quadrat i compta amb contrast de 2 milions a un i un 15% més eficient en consum energètic. El so és Dolby Atmos també.\nLa bateria s'ha millorat pel que fa als models de l'any passat, i proporciona quatre hores de bateria més que l'iPhone XS i en el cas de model Max, de cinc hores més que el seu predecessor.\nCàmera posterior triple de 12 MP\nEs tracta del primer telèfon amb l'apel·latiu Pro en la història d'Apple en virtut a la seva càmera posterior triple, que es munta en un mòdul posterior de forma quadrada que confirma les filtracions anteriors sobre el seu disseny.\nEl terminal afegeix un tercer sensor a la càmera posterior, amb un gran angular (26mm, f/1.8), un teleobjetiu (52mm i f/2.0) i un nou ultra gran angular (13mm, f/2.4) i 120 graus de rangs de visió. Totes elles són de 12 MP, inclosa la càmera frontal d'un sol sensor.\niPhone 11 Pro permet utilitzar les tres càmeres posterior com a lent principal, aconseguint un zoom de 0,5x, 1x o 2x (o dos augments) en funció del sensor triat per l'usuari. Apple ha defensat que el terminal proporciona una qualitat fotogràfica professional.\nPer completar les seves funcions de càmera, Apple ha mostrat una nova manera que pren una exposició llarga capturant nou imatges i combinant-les en una sola, optimitzant-la a través de la seva GPU i reduint el soroll en la imatge.\nTotes les càmeres posteriors de l'iPhone 11 Pro poden gravar en 4K i 60fps, i el vídeo en aquest terminal usa les dades dels altres sensors per millorar la imatge final, i permetent enquadrar parts de la imatge durant el propi enregistrament. També és possible gravar vídeo amb la càmera davantera i la posterior alhora.\nLes seves especificacions tècniques es completen amb WiFi 6, la nova versió del seu sistema iOS 13, millores en el reconeixement facial de FaceID, resistència a la pols i a l'aigua IP 64, càrrega sense fil i un nou sistema de so "espacial". Compta amb un disseny sense materials perjudicials per a la naturalesa com a arsènic o mercuri, entre d'altres.\nEstarà disponible el 20 de setembre, i la seva prevenda comença des d'aquest divendres. L'iPhone 11 Pro es vendrà als Estats Units per un preu que surt dels 999 dòlars, pels 1.099 dòlars de la versió superior, iPhone 11 Pro Max. El preu a Espanya encara està per confirmar-se.\nApple mantindrà també al seu catàleg els models anteriors iPhone 8 i iPhone XR, no així els iPhone XS i XS Max, com ja va passar el passat any amb l'iPhone X.\nIphone 11, l'hereu de l'iPhone XR\nPer succeir el terminal de gamma mitjana llançat per la companyia el 2018, iPhone XR, definit com "l'smartphone més popular del món" per Cook, Apple ha presentat també el seu nou iPhone 11, que igual que el model Pro afegeix una lent posterior més, comptant ara amb càmera posterior doble emmarcada en un mòdul quadrat.\niPhone 11 empra un disseny d'alumini que Apple ha definit com el més dur de la indústria, amb resistència a caigudes i vessament de líquids mitjançant IP 68. Apple ha millorat també la bateria de l'iPhone 11, amb una hora més d'autonomia que l'iPhone XR.\nIgual que el seu germà gran, manté el notch quadrat en la part frontal i introdueix una càmera posterior dual de 12 MP en forma de quadrat. Compta amb una interfície immersiva de l'aplicació de càmera, que permet fer ús del sensor ultra gran angular per a imatges panoràmiques amb zoom de 0,5x.\nEl nou model ofereix una mode retrat estereoscòpic que funciona també per a animals i que inclou noves maneres d'il·luminació d'estudi. Apple ha millorat la funció nocturna de l'iPhone 11 que combina imatges en una sola reduint el moviment per millorar la nitidesa de les preses.\nEl vídeo, en 4K fins a 60 fotogrames per segon, compta amb estabilització òptica d'imatge. La funció QuickTake afegeix funcions addicionals, permetent gravar vídeo des que l'usuari manté premut el botó de capturar imatge, sense esperar al fet que s'activi la manera de vídeo.\nLa companyia ha introduït també per primera vegada en la seva gamma iPhone els selfis en càmera lenta des de la càmera frontal.\niPhone 11 munta una pantalla de 6,1 polzades de pantalla amb funcions com el control hàptic, i quant a so afegeix també la tecnologia Dolby Atmos. Incorpora també el processador A13 Bionic, capaç d'un bilió d'operacions per foto, rendizat semàntic i HDR de nova generació.\nEstarà disponible en prevenda des d'aquest divendres, per un preu de 699 dòlars quan arribi al mercat també el proper 20 de setembre. De nou, els preus d'Espanya encara estan per conèixer-se. Compta amb sis colors: morat, groc, vermell, blanc, verd i negre.\nAixí és el nou iPhone XS\n3,4mm per carregar l'iPhone


Patrimonis de l'Ebre: Abans-d’ahir, un viatge fotogràfic de 1933 a 1945\nAbans-d’ahir, un viatge fotogràfic de 1933 a 1945\nEl passat 23 de juliol s'inaugurava al Centre d'Interpretació 115 Dies de Corbera d'Ebre, l'exposició Abans-d'Ahir, del periodista Andreu Caralt, qui ens ha volgut compartir aquest article sobre aquesta mostra del cicle EBRE, ART &PATRIMONI, que finalitza el proper 11 de setembre. Caralt, ha escrit això sobre l'exposició:\nTot comença amb una bola d'arbre de nadal i clou amb un rellotge de paret. Abans-d'ahir és una mirada crua, trista però real, de la guerra i la destrucció que provoca en tots els àmbits de la vida.\nDe la Segona Guerra Mundial, major enfrontament bèl·lic de la humanitat, i de la Guerra Civil Espanyola, el conflicte que va destruir casa nostra. Construeix un relat cronològic de 1933 a 1945 a partir d'imatges simbòliques d'objectes quotidians, convertits en testimoni de la història, i d'espais històrics, despullats de vida humana.\nAbans-d'ahir vol ser un clam en defensa de la preservació dels espais de memòria, llegat que ens permet mantenir viva la història. I vol ser un avís; no va passar ahir, sí abans-d'ahir. I no estem immunes a què no torni a succeir.\nEtiquetes de comentaris: Andreu Caralt Gimenez


El Departament d'Educació i l'Ajuntament de ... - Govern.cat\nquery_builder 20 novembre 2020 12:35\nEl Departament d'Educació i l'Ajuntament de Valls duran a terme obres de millora a les escoles Eladi Homs i Baltasar Segú\nAixí s’ha formalitzat amb la signatura d’un conveni de corresponsabilitat entre les dues administracions\nEl Departament d’Educació i l’Ajuntament de Valls duran a terme obres de millora a dos centres eductius del municipi, concretament a les escoles Eladi Homs i Baltasar Segú. El conseller Josep Bargalló i l’alcaldessa Dolors Farré ho han formalitzat aquest matí a través de la signatura d’un conveni de coresponsabilitat entre les dues administracions.\nEl titular d’Educació ha remarcat la importància de col·laborar amb els ajuntaments per millorar els parcs educatius dels municipis d’arreu de Catalunya: “La voluntat del Departament i l’Ajuntament és que el parc educatiu de Valls estigui sempre amb les màximes condicions possibles, que tingui aquelles inversions necessàries en el context pressupostari de cada moment”. I ha afegit que això “només es pot fer amb la coresponsabilitat entre les dues administracions, fet que es demostra amb el conveni que hem signat i amb la visita als dos centres, per traslladar-los el compromís de millora i per conèixer també quines són les seves necessitats”.\nBargalló ha explicat que es duran a terme obres de millora a les escoles Eladi Homs i Baltasar Segú, unes obres “que necessitaven d’aquesta inversió pública, amb 485.000 euros, dels quals 456.000 van a càrrec del Departament. Serà planificada i executada conjuntament, per tal de mantenir de forma conjunta en condicions el parc educatiu de la ciutat”.\nEl conseller ha reiterat que la signatura del conveni “tanca qualsevol tipus de debat entre les dues administracions i ens permet parlar del futur, un futur amb coresponsabilitat. Hem de ser conscients que les obres als centres són necessàries, perquè són uns edificis que s’usen més que les cases, i es fan servir tots els seus espais. I per això cal mantenir-los encara més”.\nDesprés de la signatura del conveni, Josep Bargalló i Dolors Farré s’han traslladat a l’Escola Eladi Homs –que té 221 alumnes matriculats entre P3 i 6è de primària- i s’han reunit breument amb l’equip directiu del centre. En acabar, s’han desplaçat a l’Escola Baltasar Segú –on hi ha 209 alumnes matriculats d’infantil i primària- i han mantingut una trobada amb membres de la direcció del centre i un representant de les famílies.\nFotografia Escola Eladi Homs 328\nFotografia signatura conveni 150


Carolina Menendez Sub-Campiona d’Europa Màster als 2000 obstacles W45 – Club d'atletisme runners elvendrell\nby nuskaelka · 17 setembre, 2019\nDurant la passada setmana, es va disputar el Campionat d’Europa d’atletisme Màster a l’aire lliure a Itàlia. 337 van ser els atletes de l’estat espanyol inscrits a un campionat que va comptar amb 4.457 participants de 43 països, sent així el quart país per darrera d’Italia, Alemanya i Gran Bretanya\nEl Club d’Atletisme Runners elvendrell ha estat representat per la Carolina Menéndez a la prova de 2000 Obstacles W45.\nL’atleta dels Runners elvendrell, despres d’un ajustat final al sprint, va aconseguir coronar-se sub-campiona d’europa máster a la categoría W45 amb una marca de 8’08”58’” aconseguint així un gran èxit pel club amb aquesta medalla de plata.\nLa resta del podi el van completar la nacionalitzada anglesa Anna Ramos Villaverde amb 8’06” medalla d’or i l’alemanya Gabriele Artman amb 8’10” i medalla de bronze.\nTot el podi decidit en només 4”, el que reflexa la competida i ajustada cursa i dóna més valor la plata de la Carol.\nÉs un orgull pel nostre club comptar amb atletes d’aquest nivell, club que com sap tothom basa la seva activitat en la promoció de l’atletisme des de la base amb la seva escola, però que també compte amb un grup d’adults que es mostra competitiu a tots els nivells des del popular als campionats de nivell com aquest Europeu Màster.\nNext story Campionat de Catalunya de marxa en ruta 2020\nPrevious story Gran actuació en el Campionat d’Espanya S16, 1 broze i 1 posició de finalista


Les Festes de Betxí (I). Introducció - Ajuntament de Betxí\n18/06/2014 admin festes\nEl terme festa procedeix del llatí festum, i apareix des de ben antic a les llengües romàniques. Segons l’antropòleg Antonio Ariño, «en un sentit trivial designa qualsevol reunió de gent amb propòsit de diversió, però en una accepció més plena, s’entén com una pràctica col·lectiva consistent en un conjunt d’actes que es desenvolupen en un temps i espai determinat,mitjançant els quals hom celebra alguna cosa». La festa és un esdeveniment sociocultural de primer ordre que representa l’oci per excel·lència. És una activitat específicament humana, un element diferencial respecte a la resta d’animals.


IB3 | Un 17%25 de les dones que exerceixen la prostitució a Palma són víctimes del tràfic de persones\nIB3 Notícies > societat > Un 17% de les dones que exerceixen la prostitució a Palma són víctimes del tràfic de persones\nUn 17% de les dones que exerceixen la prostitució a Palma són víctimes del tràfic de persones\nEl percentatge ha crescut un 4% respecte el 2019\n227 dones són o podrien ser víctimes del tràfic de persones per explotar-les sexualment a Palma. Representa un 17% de les dones que exerceixen la prostitució a la ciutat, un 4% més que l’any passat. Això només és la punta de l’iceberg, segons explica la regidora de Feminisme, Justícia Social, Feminisme i LGTBI, Sonia Vivas. “El fenòmen del tràfic de persones és immens, probablement ens quedin fora moltes dones a les quals no podem accedir perquè estan sent prostituïdes per persones que tenen una xarxa estable al territori i, fins i tot, probablement tenen negocis, explica.\nMoltes d’aquestes persones són explotades a pisos o cases, on és molt difícil accedir-hi per atendre-les. A més, s’ha detectat una nova modalitat de prostitució: “els serveis amb desplaçament”. “És la dona que està en situació de tràfic de persones qui s’ha de desplaçar al lloc on és el client, amb tota la vulnerabilitat que això implica durant la pandèmia”, assegura Lourdes de la Cruz, sociòloga de l’Ajuntament de Palma.\nLa majoria d’aquestes dones provenen de Nigèria, Colòmbia i la Xina. N’hi ha dues que són espanyoles. I l’edat mitjana està entre els 32 i 33 anys. Tan sols un 8% de les més de 200 dones han denunciat la seva situació. És imprescindible fer-ho per entrar a la xarxa d’ajuda per a aquestes persones com ara l’accés a pisos per a víctimes. Segons Vivas, “les dones poden tenir un deute amb les persones que estan al darrere del tràfic o poden estar amenaçades, per això hi ha poques denúncies. A més, és molt complicat provar-ho a un judici”.\nLes màfies que duen i exploten sexualment les víctimes de tràfic de persones les mouen pel territori nacional. Aquí venen a fer la temporada d’estiu, després van a altres llocs com les Canàries o la Costa Blava i això dificulta que puguin sortir d’aquesta situació.\nLa prostitució, més oculta que mai, augmenta a Palma\nEs dupliquen els consumidors de prostitució a Balears durant la temporada turística\nBalears lidera un projecte per abolir la prostitució


AMPA DE L´ESCOLA MARE DE DEU DE L´HORTA\nDes de la Junta de l’AMPA estem compromesos en donar suport a la nostra escola en el programa d’escola verda, i incorporar els valors de l'educació per a la sostenibilitat en tots els àmbits de la vida del centre.\nEn aquest sentit, es distribuiran unes botelles d’alumini entre tots els alumnes de l’escola, per tal que puguin portar aigua, evitant així la utilització d’envasos de plàstic d’un sol ús.\nPublicat per ampaivars a 18:45\nPublicat per ampaivars a 18:43\nELS BENEFICIS DEL MINDFULNESS PER ALS NENS I NENES\nEl proper dimecres 17 de gener a les 21h, tindrà lloc una xerrada sobre els beneficis del mindfulness en els nens. L’experta Esther Montoy ens explicarà en què consisteix aquesta pràctica i quins beneficis pot aportar als nostres infants.\nUs adjuntem el cartell sobre la xerrada, així com un vídeo d’un minut de duració.\nFinalment, us recordem que properament es realitzarà una extraescolar sobre mindfulness a l’escola, sempre i quan hi hagi un mínim de nens i nenes inscrits.\nPublicat per ampaivars a 18:34\nELS BENEFICIS DEL MINDFULNESS PER ALS NENS I NENES...\nBenvolgudes famílies,Des de la Junta de l’AMPA est...


Es manté l'ambient poc primaveral - Ona Bages\nInici El temps Es manté l’ambient poc primaveral\nEs manté l’ambient poc primaveral\nComencem aquest dimarts amb més fred que els darrers dies i un cel força ennuvolat. Durant el matí els núvols seran compactes i fins i tot no es descarta alguna gotellada o plugim al llarg d’aquest matí, principalment al Bages i Moianès. A partir del migdia i sobretot durant la tarda, s’obriran clarianes i el sol s’imposarà, amb tan sols alguns núvols residuals. Tot plegat, amb un lleuger repunt de la temperatura màxima. Malgrat tot, la sensació encara serà de fresca o fred, amb valors que es mouran entre els 10 i 12ºC.\nDemà dimecres, temps més estable. Matí assolellat i núvols que aniran avançant de sud a nord a partir del migdia i deixaran el cel variable. No s’esperen precipitacions. Termòmetres que pujaran lleugerament, amb màximes entre els 11 i 14ºC.\nDe cara als pròxims dies, incertesa. Dijous tornarà a ser una jornada més ennuvolada i amb risc d’alguns ruixats febles, però a partir del cap de setmana sembla que el temps tornaria a ser més estable. Amb tot, la temperatura anirà pujant a poc a poc i l’ambient es tornarà menys hivernal.


Gairebé 8 de cada 10 internautes consultats a Espanya assenyala com a prestació molt important d'un vehicle la seguretat en cas d'accident.\nDesprés d'aquesta, ocupen un lloc destacat l'estalvi de combustible, amb un 69% de les respostes, i el baix cost de manteniment, amb un 67%. Per contra, el prestigi, amb un 14%, l'última tecnologia per al passatger (com les connexions a xarxes socials o l’streaming d'àudio o vídeo) amb un 22%, i un estil diferent i únic – també amb el 22% – estan en les últimes posicions. Aquests són alguns dels principals troballes de l'Estudi Global GfK: “Importància de les prestacions dels vehicles”.\nPer realitzar aquest estudi, GfK va entrevistar més de 22.000 persones, majors de 15 anys, de forma online durant l'estiu de 2016 a 17 països: Argentina, Austràlia, Bèlgica, Brasil, Canadà, Xina, França, Alemanya, Itàlia, Japó, Mèxic, Països Baixos, Rússia, Corea del Sud, Espanya, Regne Unit i Estats Units.\nL'estalvi de combustible i el baix cost de manteniment completen el pòdium\nEls entrevistats havien d’avaluar quina importància tenen per a ells les prestacions que habitualment incorporen els vehicles entre una sèrie de característiques donades, com l'estalvi de combustible, qualitat de l'acabat, seguretat en cas d'accident, la fiabilitat, prestigi, comoditat, tecnologia per a passatgers i conductor, potència del motor, tipus de conducció, flexibilitat, baix cost de manteniment, estil, reputació del fabricant o espai de l'habitacle.\nSi s'estudien les dades per gènere, a Espanya els homes li donen una major importància a la fiabilitat, esmentada el 71% de les vegades, després de la seguretat (76%) i l'estalvi de combustible (68%). Mentre que les dones, superen la dada general d'Espanya i arriben a un significatiu el 82% pel que fa a la seguretat, seguit del baix cost de manteniment (71%) i l'estalvi de combustible (70%).\nEn aquest estudi també s'han analitzat les dades per nivells d'ingressos. En aquest cas, de nou, la seguretat és la característica més destacada per a tots els nivells salarials. Les majors diferències d'opinió s'observen en la incorporació de tecnologia per al conductor (aparcament assistit, control de velocitat de creuer, obertura o encès sense clau). En aquest sentit, aquells amb més ingressos donen més importància a aquestes prestacions (49%) que els que tenen rendes més baixes (28%).\nEn 11 dels 17 països analitzats els entrevistats destaquen la importància de dues prestacions, tot i que s'alternin els percentatges: la seguretat en cas d'accident i la fiabilitat.\nEn d'altres, ocupen un lloc important en l'estalvi de combustible. Entre ells es troben Brasil (81%), Mèxic (75%), Estats Units i Espanya (tots dos amb 69%). A Itàlia (70%), Corea del Sud (70%), el Japó (50%) o Espanya (67%) el cost de manteniment està entre les principals prioritats a l'hora d'escollir un vehicle.\nDestaquen especialment els casos de Rússia, on el 76% de les respostes són per a la qualitat de l'acabat, després de la fiabilitat i la seguretat; el de Països Baixos, on el 63% dels consultats s'aprecia una conducció agradable; i el de Japó on la prestació més important, amb un 57% de les respostes, és el baix cost de funcionament.\n14 March, 2017 By xmlgruplessepsNoticies\n10 consells per mantenir net el meu cotxeConsells perquè el teu cotxe contamini menys


Rubí aprova el Reglament del Registre municipal d’habitatges buits | RubiTV.cat\nNomés Cs hi ha votat en contra per discrepàncies en el recàrrec del 50% de l'IBI en determinats supòsits\nper Marta Casas , 29 d'abril de 2021 a les 19:30 |\nEl ple municipal del mes d'abril ha fet un pas més en facilitar l'accés a l'habitatge d'aquells col·lectius que més ho necessiten, i ha aprovat el Reglament del Registre municipal d'habitatges buits de Rubí. Així, com ha explicat Ànnia García, l'Ajuntament ja disposa d'una eina més per tal de detectar aquells pisos que estiguin desocupats i determinar, per incorporar-los en un cens, si ho estan permanentment, si ho estan per alguna causa justificada o si estan ocupats sense títol habilitant.\nUn cop aquest Reglament permeti disposar d'aquestes dades i aquest cens, el Consistori podrà decidir com es mobilitzaran els habitatges que estiguin buits per poder incorporar-los al parc públic, amb les diverses eines de què disposen les administracions, i aplicar-los el recàrrec d'un 50% de l'IBI que preveu l'Ordenança que regula el pagament d'aquest impost, si s'escau.\nEl Reglament s'ha aprovat amb els vots favorables de pràcticament tots els grups municipals: l'AUP, per la seva banda, ha recordat que el recàrrec de l'IBI i la creació d'aquest cens va ser aprovat en un acord entre el govern municipal i el seu grup municipal l'any 2017; mentre que ERC ha reiterat la seva oferta a treballar conjuntament amb la Regidoria d'Habitatge per continuar desenvolupant aquesta i altres accions previstes al Pla local d'habitatge.\nPer contra, Roberto Martín (Cs) ha anunciat que la seva formació votaria en contra del Reglament, ja que no consideren adequat que s'imposi un recàrrec del 50% de l'IBI a propietaris de segones residències o que puguin tenir un pis buit per poder-lo transmetre als fills o altres familiars, entre d'altres.\nMartín, de fet, ha qüestionat que aquest Reglament es pugui aplicar sense vulnerar el dret a la intimitat de les famílies. En canvi, sí que s'ha mostrat favorable a gravar els pisos buits que siguin propietat de grans tenidors.\nAquest extrem ha estat matisat per Ànnia García, que ha recordat que la Llei del Dret a l'Habitatge és la que defineix el que es consideren usos "anòmals" dels habitatges, amb la qual cosa només s'incorporaran al cens de pisos buits aquells que compleixin amb les determinacions legals.\nPolítica, Reglament del registre municipal de pisos buits, cens de pisos buits, pisos buits, habitatge, Ànnia García


Oslo - L'Enciclopèdia, la wikipedia lliure en valencià\nArchiu:Oslo newer montage 2013.png\nOslo, cridada Christiania des de l'any 1624 fins a l'any 1878 i Kristiania de 1878 a 1924, és la capital i la ciutat més poblada de Noruega, ademés de ser el seu centre polític, econòmic i cultural. Politicament constituix un municipi i a la volta una dels deneu provincies del país. Segons el cens del 1 de giner de 2009, la seua població era de 607.292 habitants, un 12% de la població total de Noruega; l'estimació de giner de 2013 li assignà una població de 623.966. És la tercera ciutat i àrea urbana escandinava més poblada, soles superada per Copenhague i Estocolm.\nLa seua àrea metropolitana s'esten a l'envolta de la província de Akershus i té una població de 1,5 millons d'habitants. La superfície total compresa per Oslo és de 154 km², dels quals 115 km² són urbans i 7 km² son rurals. Els espais oberts dins de l'àrea urbana sumen un total de 22 km².\nLa ciutat d'Oslo fon establida com municipi el 3 de giner de 1838. Fon separada de la província d'Akershus com una província independent en l'any 1842. El municipi rural d'Aker fon absorbit per l'expansió d'Oslo en 1948 (i transferida de la província d'Akershus al municipi d'Oslo). La capital noruega encara compartix vàries funcions importants en Akershus i es oficialment la capital d'esta última.\nWikimedia Commons alberga contingut multimèdia sobre Oslo\nObtingut de «http://www.lenciclopedia.org/index.php?title=Oslo&oldid=158944»\nEsta pàgina fon modificada l'última volta el 24 gin 2020 a les 17:41.


Publicat el 4 de desembre de 2018 per Pau Quina Jaume\nPareix que Tele 5 s’està plantejant emetre les campanades de Cap d’Any des de Sant Llorenç. Així ho exposa Diario de Mallorca (enllaç).\nVosaltres què en trobau?\nExposau la vostra opinió a través dels comentaris o al Facebook.\n12 comentaris a “Què en trobau?”\nMarga el 4 de desembre de 2018 a les 13:56 ha dit:\nNo m’agrada la idea. Personalment, penso que aquest canal de televisió (Tele 5), va a la recerca del “morbo”, com podem veure a tots els seus programes. Per què han triat venir a Sant Llorenç, un petit poble de Mallorca que fins fa dos mesos ningú coneixia? Des del meu punt de vista, perquè saben que si fiquen aquest punt de “morbo” i “pobredumbre” (que ells mateixos s’han encarregat de vendre així, perquè ens han venut com un pobre poble devastat i destruït per la torrentada, i només la gent d’aquí, o que ha vengut de visita sap quina és la realitat) guanyaran molta audiència, perquè la gent voldrà veure els “pobres de sant llorenç, lo bé que s’ho passen, després d’haver-ho perdut tot…”. En fi, penso que és hora de fogir d’aquest paper de victimisme imposat, deixant de donar “bombo i platillo” per tants de mitjans. Ara és hora de seguir fent el que feim: el cap ben alt, mantenint el positivisme i la hermanor que tant ens ha caracteritzat com a poble. No necessitam sortir per la tele.\nPuntuació: +12 (de 12 vots)\nSofia el 4 de desembre de 2018 a les 14:16 ha dit:\nEstic d’acord amb el comentari de na Marga!\nMaria Rosselló el 4 de desembre de 2018 a les 18:40 ha dit:\nHi ha una dita: Que xerrin,be o malament,pero que xerrin\nMaria Rosselló el 4 de desembre de 2018 a les 18:45 ha dit:\nHe estat jo el del escrit anterior\nMoneiato el 5 de desembre de 2018 a les 7:29 ha dit:\nActe ridícul que mos marcarà per sa posteritat. A més, de ser una iniciativa destructora que afectarà negativament a sa vivència de sa festa de cap d’any a nes poble per als propis llorencins.\nCap d’any sempre ha estat una festa familiar, en petit comité, on sa gent des poble sí que se reunia i feia pinya (per dues vegades a s’any que passa…)\nBuenos días Ana Rosa.\nSerafí Lliteres Maçanet el 5 de desembre de 2018 a les 9:57 ha dit:\nMés enllà de que pugui agradar o no, Tele 5 és una cadena privada i vendrà a Sant Llorenç a fer un negoci, i des del primer dia de la torrentada vaig dir que no hi havia res més miserable que voler treure profit econòmic o de qualsevol classe amb les desgràcies i els morts dels altres. Per fer-vos una idea Telecinco cobrava 250.000€ per emetre el primer anunci de l’any + 125.000 per posar publicitat al costat del contador de raïms de les campanades de cap d’any de fa tres anys. Crec que l’equip de govern hauria d’aclarir i detallar l’acord amb el que ha arribat amb Mediaset, perquè no ens enganyem, Mediaset no fa el comunicat si abans no hi ha el vist i plau de l’ajuntament.\nantoni font el 5 de desembre de 2018 a les 10:27 ha dit:\nJo no hi veig tant de problema,pero…sa majoria mana.\nMoneiato el 5 de desembre de 2018 a les 10:47 ha dit:\nPer què no s’ha consultat a nes poble? I quant se deu embutxacar es batle de lo que paga tele5?\nJoan Umbert Font el 5 de desembre de 2018 a les 11:04 ha dit:\nPer curiositat, algú sap quants euros pagarà telecinco a l’Ajuntament?\nPunyetes el 6 de desembre de 2018 a les 6:56 ha dit:\nJo……. si no ve na Esteban…….. què vols que te digui?\nJoan Umbert Font el 6 de desembre de 2018 a les 11:14 ha dit:\nHe preguntat en l’Ajuntament què paga telecinco per transmetre les campanades des de Sant Llorenç, i la resposta ha sigut que no paga res. Que és un acte on ambdues parts hi surten guanyant. Què trobau?\nPere el 6 de desembre de 2018 a les 14:19 ha dit:\nPrimer, que no les crec una paraula Joan. Algú s’omplirà ses butxaques.\nI segon, que hauriem d’aturar-ho sigui com sigui.


El projecte europeu BOSS4SME, liderat per CENFIM, està ultimant la seva plataforma de formació online que inclourà 42 píndoles formatives per als "directors de vendes online"\nEls socis del projecte europeu BOSS4SME - Boosting Online cross-border Sales for furniture and households SMEs (www.boss4sme.com), liderat pel Clúster e innovation hub del equipamient de la llar i el contract CENFIM, han desenvolupat un curs compost per 42 píndoles formatives per a l'implantació d'e-Commerce en empreses del sector moble i hàbitat.\nBOSS4SME ha desenvolupat un complet programa i continguts formatius per al perfil professional del "director de vendes on-line" a empreses, principalment PYMES del sector (fabricants i minoristes). L'objectiu és que les persones amb aquest perfil professional adquireixin les habilitats i els coneixements necessaris per a liderar estratègies i pràctiques guanyadores d'e-Commerce a la seva empresa i incrementin les seves vendes transfrontereres utilizant Internet com canal de vendes. Les píndoles formatives desenvolupades s'han centrat en reforçar les habilitats en: comunicació, ferramentes de màrqueting i sistemes de pagament.\nEls sis socis del projecte, que representen a quatre països (Espanya, Grècia, Itàlia i Polònia) s'han reunit de manera recent a Atenes per a revisar l'avanç i els resultats del projecte a l'últim semestre. En aquest període, BOSS4SME ha centrat tots els seus esforços en documentar el material formatiu que integrarà el curs. Aquest material es composa de 42 fitxes formatives en aspectes clau d'e-Commerce per a aquest tipus d'empreses i estan classificades en sis àmbits temàtics: 1) comanda, 2) pagament, 3) lliurament, 4) comunicació, 5) servei general i 6) promoció.\nCadascuna de les 42 píndoles formatives desenvolupades consta de la següent informació:\nResum, en el que es justifica la necessitat d'implementació de l'aspecte d'e-Commerce abordat en la píndola formativa i es descriu com fer-ho.\nDescripció general, en la que s'aprofundeix en la necessitat d'implementació de l'aspecte tractat en la píndola i en com fer-ho. També inclou una llista de comprovació per a validar la correcta implementació, mètriques per a mesurar l'èxit de la implementació, implicacions per a altres departaments de l'empresa i consells pràctics per a la implementació en el sector moble.\nAltres píndoles relacionades\nTemps i costos requerits per a la seva implementació\nAspectes positius i negatius de la seva implementació\nExplotació estimada i temps requerit per a obtenir beneficis\nEnllaços, vídeos i altres lectures adicionals\nAltres consideracions transfrontereres (p.ex. legals, fiscals, idioma, logístics, etc.).\n42 Píndoles formatives per a la implantació d'e-Commerce a empreses del sector moble i hàbitat\nAquest material formatiu, que s'ajusta als criteris europeus ECVET (Sistema Europeo de Transferencia de Créditos para la Educación y la Formación Profesionales), està sent implementat en la plataforma e-Commerce Genie, que estarà disponible a l'octubre en cinc idiomes: espanyol, anglès, grec, italià i polonès. Aquesta plataforma permetrà al ‘director de vendes online’ personalitzar el seu itinerari formatiu segons les seves necessitats i segons la estratègia i situació de partida de la seva empresa.\nA més de CENFIM, coordinador del projecte i proveïdor de formació, també participen al programa les associacions empresarials espanyoles del moble AMIC i AMUEBLA, CCS (expert en mitjans digitals), EUROCREA MERCHANT (expert en qualitat en formació) i DANMAR (desarrolladors d'e-learning). BOSS4SME és un projecte cofinançat pel programa Erasmus+ de la Unió Europea en la modalitat d'associació estratègica per a formació professional.


La negativa d'Illa a fer-se la PCR marca la ressaca del debat | NacióDigital\nPòquer de campanya: dia 13\nLa negativa d'Illa a fer-se la PCR marca la ressaca del debat\nper Roger Tugas Vilardell , 10 de febrer de 2021 a les 19:54 |\nSalvador Illa, arribant a TV3 pel debat electoral.\nNi una frase magistral, ni un acarament tens, ni un lapsus d'un candidat... Un dels principals fets que ha marcat el debat de TV3 va passar rere les càmeres. O millor dit, no va passar, ja que el cap de llista del PSC, Salvador Illa, es va negar a fer-se la PCR i el test d'antígens que li reclamava la cadena per garantir que ningú pogués infectar els altres dirigents. Una informació avançada per NacióDigital que ha molestat l'exministre, qui ha justificat el seu rebuig. "Els protocols sanitaris no aconsellen fer proves en aquest context i condicions", ha assegurat, per bé que el seu entorn ha hagut de negar que ja estigui vacunat, com s'havia especulat.\nLes explicacions, en tot cas, no han satisfet la resta de candidats, que han retret de forma quasi unànime la seva actitud i fins i tot l'han acusat de posar-los en risc. Només la presidenciable dels comuns, Jéssica Albiach -qui només es va fer el test d'antígens-, ha evitat polemitzar, i el republicà Pere Aragonès ho ha considerat una "irresponsabilitat", mentre que la cap de files de Junts, Laura Borràs, hi veu una "temeritat" i la de la CUP, Dolors Sabater, "una actitud deplorable". Carlos Carrizosa (Cs) i Àngels Chacón (PDECat) li reclamen ara que es faci la prova i el popular Alejandro Fernández li demana "exemplaritat".\nIlla insisteix que no li ho havien reclamat en cap altre debat i el PSC assegura que la petició vulnera els protocols del Govern, però altres caps de llista comparteixen sospites que amaga alguna cosa. En tot cas, la ressaca del debat conté altres elements que han allargat alguns dels continguts que van posar sobre la taula els líders dels diversos partits, com l'anunciat fitxatge de Josep Maria Argimon o una política d'aliances que sovint és usada com a arma llancívola.\nLaura Borràs va protagonitzar un dels moments del debat en anunciar que el seu conseller de Salut seria, si ella era presidenta, Josep Maria Argimon, actual secretari de Salut Pública d'Alba Vergés i director de l'Institut Català de la Salut. "Entenc que és un reconeixement a la feina que fem. I la persona que lidera l'equip és Vergés, amb qui tinc molt bona relació", s'ha limitat a dir ell en roda de premsa aquest dimecres, sense mullar-se però avalant la gestió de l'actual consellera. Fonts de Junts, en tot cas, asseguren que Borràs tenia permís per anunciar el fitxatge.\nEl bloc dels pactes electorals va ser l'últim i el més curt d'un debat que es va estirar més en les primeres temàtiques. Els partits, però, han insistit l'endemà en aquesta qüestió, que marcarà els darrers dies de campanya. Borràs ha assegurat a Rac1 que investirà Pere Aragonès si aquest guanya -fins ara s'havia resistit a donar-ho per fet-, tot i que ha insistit a alertar que els republicans volen fer un tripartit d'esquerres, cosa que el candidat d'ERC ha negat en rodó a TV3: "Jo vull ser molt clar perquè no ens podem llençar mentides pel cap, i és que no hi haurà acord amb el PSC perquè és incompatible amb ERC". Illa, al seu torn, ha promès un govern "paritari i d'esquerres" per allunyar l'ombra d'un acord tàcit amb Vox per ser investit.\nUn altre dels clímax del debat va ser l'enfrontament entre el candidat del PP, Alejandro Fernández, amb el de Vox, Ignacio Garriga, ja que els populars veuen com aquesta formació els menja terreny i va voler desacreditar-la titllant-los de populistes. Aquest dimecres, però, la presidenta madrilenya, Isabel Díaz Ayuso, ha blanquejat el partit d'extrema dreta en assegurar, en una visita a Barcelona, que els catalans "no estan sols", sinó acompanyats "pels partits constitucionalistes, PP, Ciutadans i Vox".\nL'interès menor per aquestes eleccions que detecten les enquestes no ha impedit que el programa de TV3 entorn el debat fos molt seguit pels catalans, amb una audiència acumulada d'1.895.000 espectadors. El debat en si mateix va tenir una quota del 26% i 601.000 espectadors, i una audiència acumulada de quasi 1,5 milions d'espectadors. La quota de la prèvia va ser del 17,1% i la de l'anàlisi posterior, del 19,1%. A més, 66.000 persones van seguir el debat per internet i es van enviar 173.000 missatges d'aquest a Twitter per part de 26.000 autors diferents.\nJunqueras insta Illa a aclarir si va aprofitar-se del càrrec de ministre per vacunar-se\nEls partits demanen a Illa que aclareixi per què no va fer-se una PCR abans del debat\nAyuso afirma en un acte del PP que Catalunya «ja no és l'enveja de ningú»\nEleccions 14-F, Política, Laura Borràs, debat, Pere Aragonès, Alejandro Fernández, Salvador Illa, Isabel Díaz Ayuso, Josep Maria Argimon, pòquer de campanya, 14-F, campanya electoral, eleccions, eleccions catalanes 14-F


Clam demòcrata per la destitució de Donald Trump\nSol·liciten a Pence que invoqui la 25a esmena o amenacen amb un 'impeachment'\n5 min. Washington 07/01/2021 23:01 Traduccions: Cat Cas\n987x555 Treballadors instal·lant una tanca davant del Capitoli aquest dijous\nTreballadors instal·lant una tanca davant del Capitoli aquest dijous / STEPHANIE KEITH / REUTERS\nRecuperat el control del Capitoli i desplegada la Guàrdia Nacional, Washington ha tornat aquest dijous a la política, encara que sigui a una política tan extraordinària com la que debat la possible retirada del càrrec a un president dels Estats Units. El que ha començat sent un rumor de baixa intensitat, ha crescut al llarg del dia fins arribar al Congrés, que va viure dimecres l'assalt d'una turba de seguidors de Donald Trump. En un comunicat, el líder demòcrata al Senat, Chuck Schumer, ha sigut inequívoc al sol·licitar que el vicepresident Mike Pence "invoqui de manera immediata la 25a esmena" de la Constitució amb l'objectiu d'apartar Trump del càrrec abans que s'extingeixi el seu mandat.\n¿Trump podria ser cessat com a president dels EUA abans del 20 de gener?\n"El que va passar ahir [per dimecres] al Capitoli va ser una insurrecció contra els Estats Units incitada pel president Trump", ha sentenciat Schumer, que ha demanat per aquest motiu que el mandatari no continuï "ni un dia més" a la Casa Blanca. En cas contrari, ha demanat que el Congrés, que té previst un recés amb motiu de la celebració del dia de Martin Luther King, torni a l'activitat per dur a terme el que seria el segon impeachment contra Trump, després que fracassés a començament del 2020 el que el va jutjar per les seves pressions a Ucraïna.\nPoc després ha sigut la presidenta de la Cambra de Representants, Nancy Pelosi, la que s'ha sumat al seu col·lega. En roda de premsa, Pelosi ha justificat els seus motius per aplicar una mesura tan excepcional: "El president dels Estats Units va incitar a una insurrecció contra Amèrica". Tot i que només falten 12 dies per a la presa de possessió de Joe Biden, la demòcrata ha defensat que el seu país no es pot permetre un altre "espectacle terrorífic" en els dies que queden. Si no, ha amenaçat amb fer passos cap a un impeachment. Congressistes demòcrates preparaven ja aquest dijous la redacció dels articles amb què podrien acusar Trump.\nDimissió al govern\nPerò perquè prosperi una o altra mesura els demòcrates necessiten aliats. L'esmena que permet retirar del càrrec un president en cas d'incapacitat requereix la col·laboració del vicepresident Mike Pence i d'una majoria dels ministres de l'administració Trump. I aquest dijous n'ha dimitit un, la secretària de Transport, Elaine Chao, que al seu torn és l'esposa del líder republicà del Senat, Mitch McConnell. En un comunicat, Chao ha explicat que la seva decisió d'abandonar la nau té a veure amb l'assalt al Capitoli dels seguidors de Trump. "Simplement, no ho puc deixar passar", ha assenyalat.\nUn dels pocs alts càrrecs de l'administració Trump que ha trencat el silenci ha sigut Chad Wolf, secretari de Seguretat Nacional en funcions, que en un comunicat ha demanat a Trump que "condemni de manera enèrgica la violència". Encara més rotund, l'exfiscal general William Barr, que va abandonar l'administració a finals de desembre, ha qualificat l'actitud de Trump de "traïció al seu càrrec i als seus seguidors". Durant el temps que va ocupar el càrrec, Barr va ser un dels escuders més fidels de Donald Trump, defensor dels poders gairebé absoluts d'un president.\nEn una trobada amb periodistes, Chuck Schmer ha explicat que ell i Pelosi havien trucat per telèfon a Pence per sol·licitar-li que comencés el procés per retirar del poder el president, però, després de "25 minuts en espera", el segon de Trump no s'hi ha posat. Teatret o realitat, els demòcrates veuen també l'opció de posar contra la paret un Partit Republicà fet miques. Un impeachment obligaria congressistes i senadors conservadors a trencar definitivament amb Donald Trump o, en cas contrari, vincular el seu futur al del president sortint.\nQui no s'ha pronunciat sobre la qüestió és el president electe, Joe Biden, que fins i tot ha deixat clar que no opinaria sobre l'opció de retirar Trump del càrrec. En una compareixença per presentar el que serà el seu fiscal general, Biden ha reflexionat sobre el que havia passat dimecres i ho ha definit com "un dels dies més foscos de la història de la nostra nació". El demòcrata no ha escatimat qualificatius per als atacants, a qui ha descrit com a "terroristes domèstics". Fins i tot ha arribat a aventurar que, si s'hagués tractat d'una protesta de Black Lives Matter, el tracte que els haurien dispensat hauria sigut diferent.\nEl silenci de Trump\nI qui no ha obert boca de moment és Donald Trump. Amb els comptes a les xarxes socials bloquejats, només ha donat senyals de vida mitjançant un comunicat compartit pel seu director de xarxes socials, Dan Scavino, en què s'ha compromès a una "transició ordenada" de poder el 20 de gener, però en què ha insistit que "els fets estan al meu costat", en referència a l'inexistent frau electoral amb què justifica la seva derrota davant Joe Biden. Una derrota que ha quedat segellada aquest dijous la matinada quan les dues cambres del Congrés, en una sessió represa després de l'assalt dels trumpistes, han donat per vàlids els resultats de les eleccions.\nAmb el Capitoli envoltat per la Guàrdia Nacional, i amb Washington en estat d'alerta fins que es consumi la presa de possessió de Biden, els congressistes han començat a demanar comptes als responsables d'un dispositiu de seguretat que s'ha mostrat vulnerable davant el setge dels seguidors del president.\nFacebook suspèn els comptes de Trump almenys durant la resta del seu mandat\nEl análisis de Antoni Bassas: 'El asalto al Capitolio y las comparaciones'


El rastre de Clarisse: Peixos grossos, peixos dèbils\nLes crisis són époques de grans oportunitats, diuen. Però només per als peixos grossos, que aprofiten per menjar-se els menuts i engreixar encara més. A l'Estat espanyol, però, hi havia un president del govern que s'havia cansat de repetir que no, que ací la crisi no la pagarien els més dèbils. Que per això governava un partit socialista, sensible a les necessitats dels més febles. Que ja s'encarregarien ell i els seus que a l'Estat espanyol els peixos dèbils no estigueren indefensos davant les mossegades dels taurons. Fins dimecres. Aleshores, amb unes ulleres més que remarcables i cara de funeral, Zapatero va anunciar la fi del miratge. I, segurament, el seu suïcidi polític. A la tribuna del Congrés dels Diputats, va reconèixer que també a l'Estat espanyol la crisi la pagaran els més dèbils: els funcionaris, els jubilats, els dependents, els aturats. La raó que va esgrimir per justificar les mesures va ser que no hi ha altra recepta per eixir de la crisi. És el missatge que li han encomanat de repetir des de dalt per a què els peixos dèbils ens convencem que val més que ens mostrem dòcils quan vegem aproximar-se la boca oberta que es disposa a engolir-nos: al capdavall, el mos és inevitable i sempre serà menys dolorós si no ens resistim. El problema és que no és cert. Que hi ha alternatives econòmiques a les receptes del gran capital, però el president del govern no ha tingut el valor o la perícia de dur-les a terme. I ha passat d'anunciar, amb Sarkozy, que anaven a refundar el capitalisme, a deixar que siga el capitalisme que ens refunde a nosaltres.\nPotser Zapatero ha pres aquestes mesures en contra, no sols de la seua paraula, sinó també de la seua voluntat: al capdavall, el president d'un país de tercera fila no és ningú davant el poder real. Però l'argument no em serveix i crec que, per decència, hauria hagut de dimitir. Perquè es pot admetre el fracàs, però, una volta reconegut, no es pot pretendre seguir endavant com si no haguera passat res. No és tolerable que algú insistisca a repetir-nos un propòsit i l'endemà ens avance que pensa fer exactament el contrari i ens demane que li mantinguem intacta la confiança. Per decència, Zapatero hauria hagut de reconèixer que no ha sabut estar a l'alçada i tot seguit abandonar. Deixar que fóra algú altre, menys lligat a les promeses fetes, qui aplicara les receptes que han dictat el Fons Monetari Internacional i el Banc Europeu: el gran capital, en definitiva. És el mínim que calia exigir. Però ni això ha tingut el valor de fer.\nPublicat per Vicent Usó a 8:17\nEtiquetes de comentaris: crisi, dissidències, política, zapatero


El judo club Alcoi en la copa d’Espanya infantil i junior\nEs va celebrar en la localitat catalana de Tortosa\nEquipo que viajó a Tortosa a la Copa de España\nDurant el cap de setmana del 12 i 13 de gener es celebra la copa d’Espanya infantil i junior en la cuitat de Tortosa. El judo club Alcoi va acudir amb un nombrós grup de participants. En la categoria infantil Llum Llopis va ser séptima després de realizar 4 bons combats, i tenint en compte la seva primera particpació d’enguany en una copa d’estes característiques, és un resultat molt positiu.\nPel que fa als juniors Eva, Iván i Joan no passen del primer combat a pesar de l’esforç mostart. Iker Gomez en -66kg gunaya el seu primer davant un dels favorits, pero en el segon cau quedant-se sense repesca.\nGaizka Porras tornava a competir despres d’uns mesos de lesions, que li havien frenat la preparació, i va obtindré el bronze mostrant el seu bon fer. Resultat que anima per a encarar les pròximes cites claus de la temporada.\nUn bon cap de semana de judo on confirma el grup de competició a nivel esportiu i social.\nTags: Gaizka Porras, Iker Gómez, Judo Club Alcoi, Judo Club Alcoy, Llum Llopis,


Import Espuga es una empresa familiar andorrana, distribuidora de productes càrnics, ous i elaborats propis, ubicada a Santa Coloma.\nL’equip d’Import Espuga, oferint l’experiencia de mes de 50 anys en vendes al major al principat d’Andorra disposa del mes extens ventall de propostes alimentàries dels racons mes propers d’arreu.\nAquesta es la manera en la que col.laborem en el servei als nostres clients carnissers, i en l’actual i interessant proposta gastronómica que ofereixen les nostres valls als apreciats convidats turistics.\n❝ El millor de la nostra casa: els nostres clients ❞\nDisposem de la nostra flota de vehicles pel subministrament del millor producte càrnic, de vedella, bou, porc, xai, cabrit, pollastre, etc\nElaborem i distribuim diariament les nostres receptes de sempre i el producte que rebem a diari per servir amb la millor frescor.\nImport Espuga hoteles y restaurantes\nImport Espuga: Hoteles y Restaurantes\nCom a distribuïdors carnis a Andorra, fem suport a l’ampli sector hoteler del Principat d’Andorra, i les seves col.laboracions als esdeveniments gastronòmics.\nEstabliments emblemàtics del País com l’Hotel Canut, o el Restaurant Les Closes, situats a un dels millors carrers de vianants, a on es troben les firmes comercials més conegudes, al Shopping Center Vivand, al centre d’Escaldes.\nTambé al cor geogràfic d’Andorra, Encamp, hotels familiars de tracte impecable i confort excel·lent com l’Hotel Guillem, situat a la Vila d’Encamp, a peu de pistes de Grandvalira.\nApassionats restauradors, inspiradors de les jornades gastronòmiques del conegut esdeveniment anual Andorra a Taula a on gaudir un alt nivell de cuina casolana com El Crostó , o llocs d’artesania culinària i pintoresca creativitat, com la coneguda Borda Raubert.\nCarnisseries del país que donen el servei al client detallista, i també a les empreses que es dediquen a creacions de càtering , artesans que elaboren xarcuteria a les nostres muntanyes, de totes i cadascuna de les parròquies, que gaudeixen de les visites de clients fidels al comerç i gastronomía andorrans, com ara Carnisseria i xarcuteria Lomar al Pas de la Casa, (Encamp), o l’emblemàtic Supermercat-Restaurant-Brasería Manacor a peu de pistes de GrandValira sector El Tarter.\nOferint un interessant circuit degustació a les dues Valls, gaudir del nostre marc paisatgistic i degustar el producte estrella, carn vermella de Bou als restaurants d’alta muntanya, situats a Vallnord.\nI gaudir d’experiències extraordinàries sopant sota les estrelles a la Borda de la Coma, Refugi de les Portelles, o al Coll de la botella.\nHOTEL GUILLEM www.hotelguillem.net\nLOMAR PAS DE LA CASA www.lomar1980.fr www.charcuterielomarpas.blogspot.com\nMANACOR BRASERIA www.restaurantmanacor.com\nRESTAURANT LES CLOSES www.lescloses.com/restaurant www.lescloses.com/noranta\nHOTEL LES CLOSES www.lescloses.com\nLA CAJOLA www.lacajola.com\nSense oblidar una cuina mes distesa i rápida, com un bon entrepa de llom de Porc de palou a les diferents cafeteries de sectors de Pal, Arinsal o Arcalis.


Friday Harbor House Friday Harbor (WA) Estats Units - Ofertes d'hotels amb els MILLORS DESCOMPTES EN LÍNIA\nVeure tots els 22 allotjaments a Friday Harbor (WA).\n130 West Street, Friday Harbor, Friday Harbor (WA), Estats Units, 98250 - Veure al mapa\n"We stay here every year for last 3 years and always a wonder..."\nFriday Harbor House, ubicat a Friday Harbor, Friday Harbor (WA), és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Friday Harbor House asseguren una estada plaentera als seus clients. Magatzem d'equipatge, servei d'habitacions, instal·lacions per a reunions i banquets , habitació familiar, restaurant són només algunes de les comoditats que fan que Friday Harbor House sigui diferent dels altres hotels de la ciutat.\nGaudiu de les comoditats d'alta gama com ara banyera hidromassatge, calefacció, escriptori, estació d'Ipod, telèfon per tal de relaxar-vos després d'un cansat dia. L'hotel ofereix meravelloses instal.lacions d'oci com spa, massatge, jardí que faran de la vostra estada una experiència inoblidable. Friday Harbor House és la vostra destinació si buscau allotjament de qualitat a Friday Harbor (WA).\nTots els tipus de viatgers (72) Parelles (49) Viatgers en solitari (1) Famílies amb infants petits (3) Famílies amb infants grans (4) Grups (15)